3. oktoobril 1999 toimus Abhaasias referendum, kus sooviti teada elanike suhtumist konstitutsiooni. Tol ajal elas Abhaasias kohalike võimude kinnitusel 220 000 hääleõiguslikku kodanikku (neist 58,5 protsenti sõjaeelsest ajast), kellest 87,6 protsenti osalesid referendumil. Viimastest omakorda 97,7 protsenti kiitsid konstitutsiooni heaks. Seega kiitsid iseseisvust deklareeriva konstitutsiooni heaks  kohalike ametivõimude väitel 50,07 protsenti ehk üle poole sõjaeelsetest Abhaasia hääleõiguslikest elanikest. Viimase number tundub siiski olevat liiga taotluslik, mistõttu erilise kindlusega seda uskuda pole võimalik.